དཔལ་དུས་ཀྱི་འཁོར་ལོའི་བྱིས་པ་ལྟར་འཇུག་པའི་དབང་བདུན་གྱི་ངོ་སྤྲོད་ཅུང་ཟད་ཞུས་ན།དང་པོ་བྱིས་པ་སྐྱེས་མ་ཐག་ཆུས་བཀྲུ་བ་དང་མཐུན་པ་དཔལ་དུས་ཀྱི་འཁོར་ལོའི་བྱང་ཕྱོགས་སྐུ་ཡི་ཞལ་དཀར་པོའི་ཐད་དུ་སློབ་མ་སྐུ་རྡོ་རྗེར་བསྐྱེད་ནས་གཤེགས་མ་ལྔས་བུམ་དབང་བསྐུར།བུམ་ཆུ་མྱངས་པ་ལ་བརྟེན་ནས་བདེ་བ་ཆེན་པོའི་ཡེ་ཤེས་སྐྱེ།བདེ་བས་སྟོང་པ་ངེས་པས་བདེ་སྟོང་གི་ཡེ་ཤེས་ཁྱད་པར་ཅན་རྒྱུད་ལ་སྐྱེས་བྱུང་སྙམ་པ་དང༌།ཁམས་ལྔ་ཡི་དྲི་མ་སྦྱོང་བའི་ནུས་པ་ཁྱད་པར་ཅན་ཐོབ་བྱུང་སྙམ་པའི་མོས་པ་བརྟན་པོ་བྱ་དགོས།དེ་ལྟར་བུམ་ཆུ་མྱངས་པ་ལ་བརྟེན་ནས་སྐྱེས་པའི་བདེ་སྟོང་གི་ཡེ་ཤེས་དང་ཁམས་ལྔ་ཡི་དྲི་མ་སྦྱོང་བའི་ནུས་པ་ཁྱད་པར་ཅན་གཉིས་ལ་དབང་བདུན་གྱི་དང་པོ་ཆུ་དབང་གི་ངོ་བོར་འཇོགདབང་གི་དགོས་པ་ནི་དེ་ནི་བྱིས་པ་སྐྱེས་མ་ཐག་པ་མ་ཡིས་ཆུས་འཁྲུད་པ་དང་ཆོས་མཐུན་ཞིང༌།ཁམས་ལྔ་ཡི་དྲི་མ་འཁྲུད།ཡུམ་ལྔ་ལ་བརྟེན་པའི་དངོས་གྲུབ་དང་འཕྲིན་ལས་སྒྲུབ་པ་ལ་དབང༌།ཡུམ་ལྔ་ཡི་ས་བོན་རྒྱུད་ལ་འཇོགའབྲས་བུ་ས་དང་པོ་འཐོབ་པའི་ནུས་པ་ཅན་དུ་བྱས་པ་ཡིན་ནོ།།སྦྱང་གཞི་ཁམས་ལྔ་ནི།ས་ཆུ་མེ་རླུང་བཞི་དང༌།ནམ་མཁའི་ཁམས་བཅས་ལྔ་ཡིན་ལ།དབང་བསྐུར་བ་པོས་གཤེགས་མ་ལྔ་ནི།ལུས་ཀྱི་ནམ་མཁའི་ཁམས་རྣམ་པར་དག་པའི་དག་ཆ་རྡོ་རྗེ་དབྱིངས་ཀྱི་དབང་ཕྱུག་མ་ལྗང་ཁུ།ལུས་ཀྱི་རླུང་ཁམས་རྣམ་པར་དག་པའི་དག་ཆ་སྒྲོལ་མ་ནག་མོ།ལུས་ཀྱི་མེ་ཁམས་རྣམ་པར་དག་པའི་དག་ཆ་གོས་དཀར་མོ་དམར་མོ།ལུས་ཀྱི་ཆུ་ཡི་ཁམས་རྣམ་པར་དག་པའི་དག་ཆ་མཱ་མ་ཀིའ་དཀར་མོ།ལུས་ཀྱི་ས་ཡི་ཁམས་རྣམ་པར་དག་པའི་དག་ཆ་སྤྱན་མ་སེར་མོ་བཅས་ཡིན་ནོ།།